TV7 UUSAASTATERVITUS
Head TV7 vaatajad.
Usun, et paljudki teist on hämmingus sellest,
millises ajas täna elame.
Miski pole enam endine.
Miks tahetakse kristlikke väärtusi me maalt välja süüa?
Kust kogu kurjus muudkui jõudu juurde saab?
Mõistmaks, miks maailm on selline nagu ta on,
on hea vaadata, mida Piiblil on selle kohta öelda.
Saame sellele selgust juba Piibli esimestelt lehtedelt.
Kolmainu Jumal lõi oma sõna läbi kõik, mis on täna olemas.
Maa oli algul tühi ja paljas.
Jumal lõi Aadama maapõrmust, puhudes temasse oma hingeõhu,
nii et Aadamast sai elav hing.
Seejärel lõi Jumal paradiisi ehk Eedeni aia
ja pani inimese sinna elama.
Inimesel aga polnud hea üksi olla,
mistõttu Jumal lõi talle imelise abilise.
1. Moosese 2:22-25 on öeldud:
"Ja Issand Jumal ehitas küljeluu, mille ta inimesest oli võtnud, naiseks
ja tõi tema Aadama juurde...
Seepärast jätab mees maha oma isa ja ema
ning hoiab oma naise poole, ja nemad on üks liha!
Ja nad olid mõlemad alasti, Aadam ja tema naine,
ega häbenenud."
See oli tingitud sellest,
et Jumala au hoidis paradiisi patuvabana ja pühana paigana.
Selles kirjakohas peitub selge sõnum ka tänasele ajale -
abielu on mehe ja naise vaheline liit.
Jumala au oli midagi väga erilist - midagi sellist, mida maailmas ei leidu.
Nii inimesed kui loomad elasid paradiisis ühel meelel koos.
Jumala au kätkeb endas mitmeid taevalikke omadusi
nagu pühadust, armastust, austust, väge ja tarkust.
See taevalik harmoonia sai rikutud
Aadama ja Eeva pattu langemise tõttu,
mis oli omakorda tingitud mao ehk saatana poolsest ahvatlusest
Issand Jumal oli neil kategooriliselt keelanud
süüa Eedeni aia keskel asuvast puust,
öeldes 1. Moosese 3:3:
"Te ei tohi sellest süüa ega selle külge puutuda,
et te ei sureks!”
Kuid kui nad olid siiski söönud sellest puust,
läksid nende silmad lahti ja nad märkasid, et nad on alasti.
Nii tegid nad enestele viigipuu lehtedest katted.
Tänu nende langemisele heitis Jumal nad Eedeni aiast välja
ja nad pidid hakkama harima maad, millest Aadam ise oli võetud.
On tähelepanuväärne,
et patt tõi esimese asjana mängu häbitunde,
tänu millele väärastusid loomupärane alastus ja seksuaalsus.
Nii on läbi maailma ajaloo
saanud sellest ka üks suurimaid patu valdkondi.
Kui inimene paradiisist välja heideti,
kaotas ta nii Jumala au kui kõik muu, mida see endas kätkes.
Piiblis on öeldud, et kõik on pattu teinud
ja Jumala aust ilma.
Jumala au puudumine on olnud inimesele probleemiks
paradiisist välja heitmisest alates.
Pattulangemise tulemusena tuli inimese ellu igasugu rikutust.
Lõpuks läks nii, et Jumala pojad ehk inglid
hakkasid abielluma maa peal elavate naistega
ja Jumalal sai sellest mõõt täis.
Ta ütles 1. Moosese 6:3:
Minu Vaim ei pea igavesti jääma inimesse,
sest ta on ikkagi ainult liha.
Olgu ta elupäevi sada kakskümmend aastat!”
Kui Jumal nägi, et inimeste kurjus maa peal oli suur
ja kõik nende südame mõtted olid vaid halvad,
siis Ta kahetses, et Ta oli üldse inimese loonud.
Ta süda oli mures.
Kuid mis lasi sel kohutaval kurjusel üldse tekkida?
Kui inimene heideti paradiisist välja, jäi ta kaitsetuks orvuks.
Taevast maa peale heidetud Lutsifer - maailma vürst,
omistas kogu meelevalla maa peal.
On märkimisväärne, et sellel langenud inglil
oli ja on endiselt taevast kaasa saadud tarkus
ning vägi siin maa peal.
Ja vägi ka siinsete inimeste üle.
Inimene ei suudaks omaenese jõust seista kunagi patule vastu
ega vabaneda sellest.
Nii otsustas Jumal hävitada kogu inimkonna
veeuputuse kaudu.
Tänane olukord oleks sama,
kui Jeesus poleks ristil surres võitnud ära saatana väe.
Samas oli Jumala armastus oma loodu vastu nii suur,
et Ta ei hävitanud uputuses kõiki inimhingi.
Noa ja ta pere leidsid armu Issanda ees.
Noa kohta on öeldud, et ta oli üks õige ja vaga mees,
kes käis koos Jumalaga.
Noa ehitas suure laeva ja järgis kõiges Jumala juhiseid.
Selle 100. aasta jooksul, mis ta seda laeva ehitas,
koges ta rohket pilkamist ja põlgust.
Kuid Noa tundis oma "tööandjat" ja tal oli pidev kontakt Jumalaga.
Samalaadset pilget ja lausa otsest tagakiusu
leidub tänapäevalgi.
20.-30. miljonit kristast kogeb oma usu tõttu tagakiusu.
Jumala poolt saadetud veeuputuses hukkus kõik elav
ja ellu jäid vaid Noa pere ning kõik teised, kes ta laevas olid.
Kui veeuputus läbi sai, rajas Noa Jumalale ohvrialtari,
millest lähtuv lõhn oli Jumalale meelepärane
ja Ta ütles kogu südamest:
Ma ei nea enam maad inimese pärast,
sest inimese südame mõtlemised on kurjad ta lapsepõlvest peale;
ma ei hävita ka enam kõike, mis elab, nõnda nagu ma olen teinud."
Peale seda kirjakohta on Piiblis üks huvitav lause,
mis pole kuidagi seotud järgneva looga.
1. Moosese 8:22: "Niikaua kui püsib maa,
ei lõpe külv ega lõikus,
külm ega kuum, suvi ega talv, päev ega öö.”
Patt ei kadunud ka peale Noa pääsemist kuhugile,
kuigi selle maailma vürst ühes langenud inglitega
teab täpselt oma igavest saatust eesootavas põlevas tulejärves.
Seetõttu on ka saatana eesmärk
võtta endaga kaasa nii palju inimesi kui võimalik,
lahutades neid igaveseks Jumalast.
Võtta nad kaasa põrgu sügavustesse.
Kuid veel enne, kui Jumal inimese lõigi,
oli Ta valmistanud ta jaoks päästeplaani.
Ta valis endale oma rahva - Iisraeli, et viia täide oma päästeplaan.
On märkimisväärne,
et kogu Vana Testament räägib Messiast,
kes lunastab patu tagajärjel tekkinud needuse.
Jeesuse tulek maailma viis täide Vana Testamendi tõotused.
Jumala tahe oli ja on, et inimene vabaneks patuahelaist.
Vana Testamendi prohvetid kuulutasid ette Messia tulekut,
kellest saab inimeste päästja.
See kõik sündis Jumala Poja, Jeesuse Kristuse kaudu
pea 2000. aastat tagasi.
Evangeeliumid räägivad Jeesuse sünnist, elust ja surmast
vägagi täpselt.
Jeesus tuli Isa tahtel siia maailma, et viia täide oma Isa plaan.
Patuta nagu Ta oli,
ohverdas Ta end vabatahtlikult ristisurma meie eest.
Jeesus Kristus kandis kogu maailma patud.
Jeesus Kristus valas ristil oma vere kõigi inimeste pattude eest.
Nii juba tehtud kui tulevaste pattude eest.
Kuniks Ta ütles ristil: "See on lõpetatud!"
ja usaldas oma vaimu Jumala, oma Isa, hoolde.
Pattulangemine oli kohutav sündmus,
mille tulemusena ootas meid kõiki ees hukatus.
Kuid risti sõnum - Jeesuse surm ja surnuist ülestõusmine
taastas inimesele võimaluse saada tagasi samasse seisu,
kus ta oli olnud paradiisis enne pattu langemist.
Piiblist võib lugeda,
et kui Jumal lõi inimese, siis Ta andis talle ka vaba tahte.
Nii peab inimene ise tahtma haarata kinni Jumala päästest
ja ise otsustama, kellele ta end üle annab -
kas kõikväelisele Jumalale või saatanale.
Nii käib inimhinge peale üks võitlus.
Kui inimene tahab pääseda taevasse,
peab ta andma kogu oma elu Jeesusele.
Ta peab kogema uuestisündi, mis tuleb taevast
ning andma kogu oma elu üle Jeesusele.
Nagu juba varem ütlesin,
püüab hingevaenlane - kõikvõimalike salaplaanide sepitseja,
eksitada inimest,
et me ometigi ei järgiks Jeesust ega saaks päästetud.
Kuid enne veel, kui Jeesus tagasi taevasse läks,
ütles Ta oma jüngritele, et Jumal saadab neile trööstija.
Johannese 14:26 on öeldud:
"Aga Lohutaja, Püha Vaim, kelle Isa saadab minu nimel,
tema õpetab teile kõik
ja tuletab teile meelde kõik, mida mina teile olen öelnud."
Püha Vaim - kolmas isik Jumala kolmainsuses,
on meile tõeliseks teejuhiks keset seda pimedust täis maailma.
Jeesus räägib palju Pühast Vaimust.
"Aga kui tema, Tõe Vaim, tuleb,
juhib ta teid kogu tõesse,
sest tema ei räägi iseenesest,
vaid ta räägib, mida kuuleb, ja ta kuulutab teile tulevasi asju."
Jeesus ütles Püha Vaimu kohta sedagi:
"Ja kui ta tuleb, siis ta toob maailmale selguse patu kohta
ja õiguse kohta ja kohtu kohta:
patu kohta, et nad ei usu minusse;
õiguse kohta, et ma lähen Isa juurde ja teie ei näe mind enam;
kohtu kohta, et selle maailma vürst on süüdi mõistetud."
Kuidas on tänapäeva maailmas risti päästesõnum vastu võetud?
Ei saa mitte jätta tsiteerimata Paulust,
kelle sõnad sobivad nii hästi ka tänasesse päeva:
"Sest paljud, kellest ma teile sagedasti olen rääkinud
ning nüüd nuttes räägin,
elavad Kristuse risti vaenlastena.
Nende lõpp on hukatus,
nende jumal on kõht ja nende au on nende häbis;
nad mõtlevad maapealsetest asjadest."
Kuid meile, Jeesuse järgijaile, ütleb Paulus järgmist:
"Aga meie kodupaik asub taevas,
kust me ka ootame Päästjat - Issandat Jeesust Kristust."
Paljud märgid viitavad sellele, et me elame lõpuaegadel
ja tänapäeva elu meenutab paljuski varem mainitud päevi Noa ajal.
Patuelu valitses ja jumalakartust polnud enam kusagil.
Inimene on otsustanud võtta ise Jumala koha
ja võimupositsiooni.
Konkreetne näide võimule pürgimise kohta
on tänapäevane globaliseerumine.
Selle eesmärgiks on ülemaailmne üks valitsus
ja üks usk.
Nii on ka juba olemas konkreetne plaan
ülemaailmselt kehtiva ühtse usu kohta.
Paavst Franciscuse poolt ellu kutsutud
katoliku kiriku ja isalmi vaheline nõukogu
annab teada uuest krislami ideest
ja selle peakeskuse avamisest 2022. aastal.
Allkirjastatud lepingu kohaselt tegutsevad selles peakeskuses koos
nii mošee kui katolik kirik.
2019. a. veebruaris Egiptust külastades
allkirjastas Paavst vastava lepingu suurimaam Al Tayeb'iga.
Dokument näeb ette erinevate usundite aktsepteerimist
ja arutelu usulistel teemadel.
Erinevate usundite aktsepteerimine tõusis ka Soomes päevakorda.
Seda viimati 2017. aastal, kui võeti vastu uus abieluseadus.
Kuid vastavalt Paavsti poolt allkirjastatud dokumendile
ehitatakse ühtsesse kompleksi nii kirik kui mošeed
ja hiljem ka sünagoog.
Kompleksi võib rajada ka teisi usundeid esindavaid hooneid.
Sarnane suur plaan kätkeb endas ka rahvusriikide kaotamist
ja kogu maailma ühtset juhtimist.
Ja kuigi kõik need arengud
võivad tunduda meile kui kristlastele hirmuäratavad,
teame me siiski,
et lõplik ja otsustav võim kogu maailma üle otsustamisel
on kõige selle looja ehk Jeesuse Kristuse käes.
Temal on kogu vägi ja meelevald nii taevas kui ka maa peal.
On märkimisväärne, et neil maadel, kus on kõige enam tagakiusu,
saab kõige enam inimesi kristlaseks.
Nagu näiteks Lähis-Idas, Iraanis.
Jumal tegutseb ja palju imelist sünnib.
Piiblis on tõotused
Püha Vaimu väljavalamise ja ärkamise kohta lõpuaegadel.
Üks kaasaja prohveteeringuist ütleb,
et Jumal laseb oma Vaimul langeda Põhjamaade üle,
kuna ainsana kogu maailmas
on vaid Põhjamaade riigilippudel risti kujutis.
Üks võimas ärkamine on tulemas,
mis liigub Põhjamaadest Euroopasse, kuni Jeruusalemmani välja.
Me kristlastena teame,
et Piiblis mainitud koguduse Pruut peab puhastama end
ja panema selga plekita-kortsuta puhta rüü.
See tähendab kristlaste jaoks meeleparandust oma patusest elust
ja oma elu joondamist Jumala Sõnaga.
Jumal ei tunne rõõmu jumalatu surmast.
Ta tõmbab meid heaga enda juurde,
olles maksnud oma surmaga kalli hinna igaühe meie eest.
Piiblis on pea 3000 viidet sõnadele "õnn" ja "õndsus".
Nagu näiteks:
"Aga minu õnn on, et ma olen Jumalale ligi."
või "Õnnis on see, kelle abi on Jaakobi Jumal."
USA's läbiviidud õnnelikkuse uurimuste kohaselt
pidasid 2/3 vastanutest oma elu kurvaks ja masendavaks.
Nii võib ka näha,
et mida enam kaugenetakse Jumalast,
seda enam avalduvad selle negatiivsed mõjud
inimeste meeltes ja hinges.
Jumalatul pole rahu.
Mida me siis kristlastena tegema peaks?
Esiteks peaksime koonduma ühtse rindena
selle maailma vürsti - hingevaenlase vastu.
Peame kasutama Jumala Sõna kui relva,
milleks ja kelleks on Jeesus Kristus.
Jeesus võitis Kolgata ristil surres saatana väe.
Ainuüksi Jeesust ja Püha Vaimu juhtimist järgides
suudame me saavutada oma usu peaeesmärgi,
milleks on hukatuse vältimine ja igavese rõõmu kogemine taevas.
Isiklik usk Jeesusesse on ainus viis, kuidas pääseda igavesest hukatusest.
Religioon ehk nö nimekristlus ei päästa kedagi.
Ainuüksi isiklik ja elav usk Jeesusesse Kristusesse.
Siinkohal mõtlen ka teatud praktiliste asjade peale,
mida kristlastena teha saame.
Peame õppima rohkem tundma Jumala Sõna ehk Piiblit.
Peame lõpetama omavahelise kisklemise
ja õnnistama üksteist,
et oleksime üks nagu Piibel õhutab meid olema.
Räägitakse, et kui apostel Johannes oli juba vana
ja teda kandetoolis kogudusse viidi,
siis ta vastas alati ühtemoodi,
kui ta käest vastava teenistuse jaoks
Jumala nõu paluti.
Ta ütles: "Lapsed, armastage üksteist."
Kuna ta vastas nii pidevalt, küsiti koguduses,
miks ta alati ühtemoodi vastab?
Johannes vastas: "Sest Jeesus ise andis selle käsu."
Vahendid, mille abil seista võidukalt hingevaenlase vastu,
on Jumala Sõna
ja Jumala Vaimus aktiivselt tegutsevad kogudused,
kelle "relvaks" on ka lakkamatu palve.
Koguduste kõige olulisem eesmärk on jagada evangeeliumi
ja kui võimalik, siis kõigile inimestele.
Sündigu see kõik vennalikus üksmeeles
ja Püha Vaimu juhtimisel.
Evangeeliumis peitub Jumala vägi,
kuid me vajame Jumala tarkust, et jagada seda evangeeliumi.
Peame oskama rakendada erinevaid töövõtteid.
Interneti meedia on soodne võimalus, kuidas inimesteni jõuda.
Olen Jumalale nii tänulik,
et oleme juba 16. aastat
saanud TV7 kaudu edastada 24/7 kristlikke telesaateid.
Olen tänulik, et TV7 vaatajad on toetanud meid
nii oma palvete- kui finantsidega.
Olgem siis jätkuvalt julged ja tugevad.
Valvakem omaeneste elude üle, sest Jeesus tuleb peagi tagasi.
Soovin teile Jumala rikkalikke õnnistusi
ja Tema parimat hoolt te üle peagi algaval 2020. aastal.
Su vägi
Rohkem Sind, mu Issand
Su armastus
Su vägi
Rohkem igatsen Sind, mu Issand
Jeesus, Sind ülistan kogu oma südamest
Jeesus, Sind ülistan kogu oma hingest
Jeesus, Sind ülistan kogu oma jõust
Mu Issand Sa
Sinu palet, Issand, otsin
Üha enam ihkan Sind
Sinu au, Issand, otsin
Üha enam ihkan Sind
Jeesus, Sind ülistan kogu oma südamest
Jeesus, Sind ülistan kogu oma hingest
Jeesus, Sind ülistan kogu oma jõust
Mu Issand Sa
Jeesus, Sind ülistan kogu oma südamest
Jeesus, Sind ülistan kogu oma hingest
Jeesus, Sind ülistan kogu oma jõust
Mu Issand Sa
Su armastus
Su vägi
Rohkem Sind, mu Issand
Su armastus
Su vägi
Rohkem igatsen Sind, mu Issand
Jeesus, Sind ülistan kogu oma südamest
Jeesus, Sind ülistan kogu oma hingest
Jeesus, Sind ülistan kogu oma jõust
Mu Issand Sa
Jeesus, Sind ülistan kogu oma südamest
Jeesus, Sind ülistan kogu oma hingest
Jeesus, Sind ülistan kogu oma jõust
Mu Issand Sa
Õnnistatud 2020. aastat!
Tõlge: Anne-Ly Raukas